ועדת הכנסת, כנסת 20, פרוטוקול מספר 199, 2016-12-28 09:30

יואב קיש: בוקר טוב לכולם, אני פותח את הישיבה.

יואב קיש: חג שמח.

יואב קיש: יש לנו מספר נושאים על סדר-היום.

יואב קיש: מזכירת הכנסת פה בגלל משהו מיוחד?

<ירדנה מלר-הורוביץ: לא, אני באה ללוות תמיד את - - -

יואב קיש: באה ללוות.

יואב קיש: הבנתי.

<ירדנה מלר-הורוביץ: יש גם את העניין של שעת שאלות, אבל זה בין האופוזיציה לבין הקואליציה.

יואב קיש: קודם כול, שלא ישתמע, אני תמיד שמח לראות אותך פה בוועדה.

<ירדנה מלר-הורוביץ: הבנתי את זה.

יואב קיש: זה קודם כול.

יואב קיש: ולכן כשאת פה, אני - - -

<ירדנה מלר-הורוביץ: לא, אני יודעת שאנחנו מקדימים לפעמים או מאחרים.

יואב קיש: לא, זהו, את בדרך כלל באה עם איזה משהו שקשור לפעילות של הכנסת, אז רק רציתי לראות שלא – לפעמים גם יש לך לרוץ לכל מיני מקומות - - -

יעקב פרי: נתנהג יפה, לשם שינוי.

<ירדנה מלר-הורוביץ: אתה תמיד מתנהג יפה.

יואב קיש: לשם שינוי.

יואב קיש: אז אני מתחיל עם סעיף ב' לסדר-היום: תיקון החלטת ועדת הכנסת בדבר מועדים לשעת שאלות במושב השלישי של הכנסת ה-20 – פנייתה של חברת הכנסת מרב מיכאלי.

יואב קיש: יש לנו פה את החלטת ועדת הכנסת, שבעצם התקבלה – איפה זהבה?

יואב קיש: הייתה פה.

יואב קיש: הלכה?

יואב קיש: הנה, זה הנושא שאתם ביקשתם.

<זהבה אילני: כן, בגלל עיד אל-פיטר.

יואב קיש: נכון.

יואב קיש: יש לנו את התאריכים של שעת השאלות, שתואמו מלכתחילה עם האופוזיציה.

אוסאמה סעדי: מתי עיד אל-פיטר?

אוסאמה סעדי: אנחנו לא יודעים מתי עיד אל-פיטר.

יואב קיש: התאריכים ללא שינוי, מלבד שינוי תאריך אחד, וזה במקום ב' בתמוז התשע"ז, 26 ביוני 2017, מבקשים שבוע מוקדם, זה נראה לי 19 ביוני 17', בשל החג.

יואב קיש: אז אני כמובן בעד לאשר את זה.

<ארבל אסטרחן: מתי המועד שלפניו?

<ארבל אסטרחן: זה לא יוצא קרוב - - -

יואב קיש: המועד לפניו זה 5.

יואב קיש: אז זה 5 ו-19, זה שבועיים.

יואב קיש: 5 ו-19, שבועיים בדיוק.

<ירדנה מלר-הורוביץ: מה עכשיו הם מבקשים?

<ירדנה מלר-הורוביץ: 19?

יואב קיש: 19 ביוני.

יואב קיש: בסדר?

יואב קיש: אוקיי, מישהו רוצה להתייחס?

אוסאמה סעדי: מברכים על ההחלטה.

יואב קיש: אז אני מעלה את זה להצבעה.

יואב קיש: מי בעד?

יואב קיש: שירים את ידו.

יעקב פרי: אני מצביע במקום שטרן.

יואב קיש: אין בעיה.

יואב קיש: בעד תיקון החלטת ועדת הכנסת בדבר מועדים לשעת שאלות – פה אחד

יואב קיש: פה אחד.

יואב קיש: אני רק רוצה להעלות לאנשי האופוזיציה פה שאלה.

יואב קיש: היינו בדיון ביום שני בנוגע לכל מה שקשור לשאילתות, לכלים פרלמנטריים ופיקוח.

יואב קיש: ואז עלו שתי סברות – דרך אגב, שתיהן מהאופוזיציה – לגבי שעת שאלות.

יואב קיש: ההרגשה הראשונית שלי הייתה, שהכלי הזה של שעת שאלות הוא כלי טוב מאוד, חשוב, והייתה הרבה - -

<ירדנה מלר-הורוביץ: עניין.

יואב קיש: - - - בוא נגיד ככה: הצדקה למהלך שנעשה.

יואב קיש: מצד שני, היו חברי כנסת שאמרו ששעת השאלות הזו זה נותן לשר להגיד מה שהוא רוצה, ואי-אפשר להתבטא.

יואב קיש: אגיד לכם את האמת, אני לא רוצה להיות שופט בעניין הזה, אבל כן אשמח – וזהבה, גם את בעניין הזה – אם יש לכם הערות בונות לשינוי אולי איך זה מתנהל; אם בכלל אתם לא רוצים את זה ומעדיפים לחזור לאי-אמון, זה גם בסדר.

יואב קיש: אבל אני חושב שהעניין הזה של להיטיב עם הפיקוח הפרלמנטרי שלנו פה על הממשלה – זה כלי טוב.

יואב קיש: יכול להיות שצריך לחשוב אם צריך לעשות איזשהו תיקון באיך שזה מתנהל, בשביל שזה יהיה - - -

<ארבל אסטרחן: בכל מקרה זו הוראת שעה, כך שהוועדה הזאת תצטרך לדון בזה anyway.

חמד עמאר: עד מתי הוראת השעה?

<ארבל אסטרחן: לכנסת הנוכחית.

יואב קיש: אני לא רוצה לחכות - - -

<ירדנה מלר-הורוביץ: אני יכולה להעיר?

יואב קיש: כן, בבקשה.

<ירדנה מלר-הורוביץ: אני מבקשת רק להוסיף על דברי היושב-ראש, שהשוני במבנה הוא שאם בוורסיה הקודמת, שהייתה חלק מהתקנון והעבודה שלנו, היו עשר שאלות שניתנו מראש והועברו לשר, והשר מצדו היה אומר על איזה נושאים הוא ירצה להישאל.

<ירדנה מלר-הורוביץ: וזה השאיר גם לעשר שאלות נוספות, שעלו מחברי הכנסת בצורה ספונטנית.

<ירדנה מלר-הורוביץ: כרגע זה עבר רק לצורה הספונטנית.

<ירדנה מלר-הורוביץ: אם תרצו, תמצאו לנכון, לשלב, לקחת גם - -

יואב קיש: מראש, מהשאילתות מראש.

<ירדנה מלר-הורוביץ: - - מהשאלות מראש, או שהשר יגיד על איזה נושאים שבתחום סמכות משרדו הוא ירצה להישאל – בבקשה, אבל זה השוני.

<ירדנה מלר-הורוביץ: תודה.

יואב קיש: הם רוצים לשאול בעיקר, זה לא נראה לי – אוסאמה, כן.

אוסאמה סעדי: אני חושב גם שזה ניסיון בינתיים שנראה על פניו שהוא ניסיון מעניין.

אוסאמה סעדי: אבל אני חושב שגם צריך להכניס פה קצת שיפורים, כי ברגע שהשר בא, והוא מכין לעצמו מראש על איזה נושאים הוא רוצה לדבר, ואנחנו שואלים על איקס - -

יואב קיש: דברים אחרים.

אוסאמה סעדי: - - והוא רוצה להשחיל מה שהוא רוצה, אז אני אומר: זה לא נראה טוב, כי אם הוא לא בא מוכן לשאלות שאנחנו רוצים, שאלות ספציפיות – אני לא מדבר על מדיניות כללית או על דברים כלליים, אבל אם אני שואל אותו על נושא ספציפי, והוא יגיד לי: לא הכנתי את עצמי, ויתחיל להרצות שלוש דקות על מה שהוא רוצה, אז זה לא נשמע טוב.

יואב קיש: כמה זה קורה, דרך אגב?

<ירדנה מלר-הורוביץ: לא, הוא לא הבין אותי.

אוסאמה סעדי: לא, אני מסכים אתך שצריך לשלב.

<ירדנה מלר-הורוביץ: משולב, גם וגם.

חמד עמאר: חייבים לשלב.

חמד עמאר: אתה לא יכול ללכת על כיוון אחד, להחזיר את הגלגל אחורה.

יואב קיש: לא, היום זה - - -

אוסאמה סעדי: אני רוצה לחזק את מה שאמרת ולתמוך, שאני חושב שצריך להגיד כמה נושאים, שכן הוא יהיה מוכן אפילו לרדת לפרטי פרטים, ולא להגיד: וואלה, לא הכנתי את עצמי; וחלק מהשאלות ספונטניות בהחלט.

יואב קיש: טוב.

<ארבל אסטרחן: אגב, גם הנושא של האי-אמון עשר פעמים בשנה, הוא הוראת שעה לכנסת הזאת.

<ארבל אסטרחן: שני הדברים האלה נקבעו - - -

<ירדנה מלר-הורוביץ: נכון.

<ירדנה מלר-הורוביץ: הא בהא תליא.

יואב קיש: נקבע.

יואב קיש: בבקשה, חבר הכנסת פרי.

יעקב פרי: אעשה את זה בקיצור נמרץ.

יעקב פרי: אני חושב שהיוזמה הזאת היא יוזמה טובה.

יעקב פרי: לא נוכל למנוע בסופו של דבר שרים שירצו להגיד מה שהם אומרים - -

יואב קיש: לקחת כיוון.

יעקב פרי: - - ולקחת את הכיוונים שלהם.

יעקב פרי: אני חושב שנושא של שילוב הוא חשוב, השאלה היא מה האחוז של השילוב.

יעקב פרי: זאת אומרת, אפשר לקבוע למשל 25%, או לא חשוב – 50% מראש.

אוסאמה סעדי: הוא לא קובע מסמרות עכשיו.

יעקב פרי: ואז חברי כנסת יוכלו גם לקבל תשובות על דברים שמעסיקים אותם, שהם עשו דיונים מהירים או שעשו שאילתות ולא קיבלו תשובות.

יואב קיש: ואז זה באמת כלי פרלמנטרי.

יעקב פרי: ואז כלי פרלמנטרי, שיכול גם לשלב את הפיקוח, וגם לתת - - -

יואב קיש: מאה אחוז.

יעקב פרי: ביטן הגיע, אם לא שמעת.

יעקב פרי: אני חושב - - -

יואב קיש: חמד, בבקשה.

חמד עמאר: אני חושב שהנקודה הזאת היא נקודה חשובה מאוד.

חמד עמאר: ואני חושב שגם יושב-ראש הכנסת מנהל את זה בצורה מאוד טובה.

חמד עמאר: ישבתי שם כמעט בכל פעם שהגיע שר והיו שאלות, ובאמת מקצה לו את הזמן של השר, מקצה את הזמן של חברי הכנסת, ואנחנו לא חורגים מהזמנים.

חמד עמאר: ושרים שיכולים להרצות חצי שעה - - -

דוד ביטן: תרשום בספרי ההיסטוריה שאני מגייס בשבילו.

חמד עמאר: תאמין לי, אתה חייב להפריע.

חמד עמאר: אתה לא יכול בלי להפריע.

חמד עמאר: אתה חייב.

חמד עמאר: אתה חייב.

דוד ביטן: לא, הוא אומר לי: גייס לי לחוקה.

דוד ביטן: מה אתה רוצה?

דוד ביטן: זה לא דבר - - - מצוין, מה אתם רוצים.

חמד עמאר: לא, אתה יכול להפריע.

דוד ביטן: לא, פרי?

חמד עמאר: לכן אני חושב: חשוב מאוד לשלב, כי כבר הייתי ושמעתי את השר, כשהוא אומר: אני לא מוכן לשאלה הזאת, אני רוצה שישלחו את זה בכתב.

חמד עמאר: ואותו חבר כנסת שהכין את עצמו והגיע רוצה לקבל תשובה.

חמד עמאר: לכן השילוב – ביטן הגיע, בלתי אפשרי - - -

יואב קיש: ביטן, אתה מפריע.

יואב קיש: מפריע.

חמד עמאר: צריך לשים לו מסכה לפה, ואז נוכל לסיים את - - -

יואב קיש: חמד, בבקשה.

חמד עמאר: לכן אני חושב: מאוד חשוב לשלב בין שאלות מוכנות מראש, ושאלות שחברי כנסת יחליטו לשאול אותן במקום.

חמד עמאר: השילוב הזה יכול להביא לנו עוד יותר הצלחה בנושא של שאלות לשר.

חמד עמאר: ודווקא נכון שזה בהוראת שעה.

חמד עמאר: אני חושב שזה דבר מאוד מאוד מוצלח, זה פיקוח של חברי הכנסת על השרים, זה יכולת של השרים לגעת בדברים שחשובים להם, והם באמת חשובים להם, והם רוצים לדעת אם זה מתקדם, לא מתקדם.

חמד עמאר: ואני חושב שנמצא בתחום אחריותו משרד, הוא צריך גם לדעת הרבה על המשרד שלו, הוא צריך לתת את התשובות הנכונות גם בזמן הנכון ובכל שעה שהוא נשאל.

יואב קיש: תודה רבה.

יואב קיש: בסדר, יש בסך הכול פידבקים טובים.

יואב קיש: זה כלי שנבחן אותו, ונראה איך אנחנו מטייבים אותו.

<ירדנה מלר-הורוביץ: אישרתם את התהליך החדש?

יואב קיש: כן, אישרנו.

יואב קיש: אושר בהצבעה.

יואב קיש: אני עובר לנושא הראשון על סדר-היום: קביעת ועדה לדיון בהצעת חוק השידור הציבורי הישראלי (תיקון מס' 6) התשע"ז-2016, לשם הכנתה לקריאה שנייה ושלישית.

יואב קיש: נציג משרד התקשורת פה?

יואב קיש: רן, בבקשה, כמה מילים בקצרה.

<רן שיטרית: קודם כול, תודה רבה, אדוני היושב-ראש, חברי הכנסת.

<ארבל אסטרחן: - - -

יואב קיש: אה, נכון, סליחה, זה לא פטור.

<רן שיטרית: אנחנו לא צריכים לדבר.

<רן שיטרית: זה לא פטור.

יואב קיש: אין צורך, דילגנו עליך.

רועי פולקמן: קודם כול, אנחנו תמיד אוהבים לשמוע את רן.

יואב קיש: תמיד, אבל הפעם תישאר מאזין.

יואב קיש: תודה רבה, ארבל.

<רן שיטרית: תודה וסליחה.

יואב קיש: אני רוצה להציע כך: הדיון הזה – מדובר פה בהצעת חוק יחסית פשוטה, קודם כול.

יואב קיש: זה שהנושא הוא נפיץ ורגיש אנחנו יודעים, אבל ההצעה עצמה היא פשוטה.

דוד ביטן: באיזה סעיף?

אוסאמה סעדי: א'.

<קריאה: התאגיד - - -

דוד ביטן: זה לא חוק שלי, זה חוק של הממשלה.

אוסאמה סעדי: ביטן – יש לו ניגוד עניינים, הוא לא יכול להצביע.

יואב קיש: ביטן הוביל את - - -

דוד ביטן: החוק שלי זה לבטל את – פה עושים תיקון.

אוסאמה סעדי: אבל זה הקדמה, זה הקדמה.

יואב קיש: ביטן רוצה להרוג את זה.

יואב קיש: אנחנו עכשיו במצב שהייתה התלבטות.

יואב קיש: באופן עקרוני התחום הטבעי של הדבר הזה זה ועדת הכלכלה.

יואב קיש: אני יכול להגיד לכם - - -

דוד ביטן: זה לא מדויק.

דוד ביטן: בחוק הזה זה לא מדויק.

יואב קיש: בחוק הזה זה לא מדויק.

יואב קיש: אתה צודק.

יואב קיש: כי היו הרבה ועדות מיוחדות בנושא הזה.

דוד ביטן: הוקמו ועדות מיוחדות כל הזמן.

יואב קיש: כולל שהייתי חבר בה בכנסת הזו בתחילת השנה.

דוד ביטן: גם לפיד.

יואב קיש: עם יו"ר הוועדה צחי הנגבי.

חמד עמאר: זה לא דבר חדש.

יואב קיש: זה לא חדש בכלל.

דוד ביטן: זה לא חדש.

יואב קיש: אבל אני רוצה רגע - - -

<אתי בנדלר: - - - הטבעית היא כלכלה, אבל משיקולים פוליטיים - - -

דוד ביטן: לא נכון.

דוד ביטן: לא מסכים.

יואב קיש: אני רוצה רק להגיד לידידי - - -

דוד ביטן: רגע, יושב-ראש הוועדה הגיש בג"ץ בעניין הזה.

יואב קיש: אני רוצה להגיד - - -

דוד ביטן: איך הם לא מתביישים באופוזיציה לבקש שזה יעבור לוועדת הכלכלה?

דוד ביטן: אין להם בושה?

יואב קיש: אני רוצה להגיד לידידי - - -

דוד ביטן: אפילו ציבורית צריך לסתום את הפה - - -

יואב קיש: ביטן.

יואב קיש: ביטן.

אוסאמה סעדי: - - - להבין את זה.

יואב קיש: ביטן, אתן לך את זכות הדיבור, שנייה.

יואב קיש: ביטן.

דוד ביטן: רגע.

דוד ביטן: קודם כול, ציבורית צריך לסתום את הפה לפעמים, ולא להציג את זה כאילו זה ציבורית - - -

יואב קיש: ביטן, אתן לך את רשות הדיבור.

דוד ביטן: הוא הגיש בג"ץ, אז זה לא כיכול לעבור אליו, נקודה.

אוסאמה סעדי: הוא מפריע, תוציא אותו.

יואב קיש: טוב.

דוד ביטן: מה זה הדברים האלה?

יואב קיש: אני רוצה - - -

דוד ביטן: - - - מקום טבעי.

אוסאמה סעדי: הוא הגיש בג"ץ על עצם החוק שלך.

דוד ביטן: אבל לאופוזיציה אין בעיה.

אוסאמה סעדי: על עצם החוק שלך.

דוד ביטן: לא על זה.

דוד ביטן: בדיוק על הנושא הזה הוא הגיש בג"ץ.

אוסאמה סעדי: חוץ מזה, מה הבעיה?

אוסאמה סעדי: מה הבעיה?

אוסאמה סעדי: - - - בג"ץ - - -

דוד ביטן: מה העניין?

דוד ביטן: מה זה שייך לוועדה הזאת?

אוסאמה סעדי: מה, זה פעם ראשונה?

דוד ביטן: אז הוא ינהל את הוועדה?

דוד ביטן: הוא יצביע על דבר שהוא הגיש בג"ץ?

יואב קיש: סליחה, אתה לא מגייס לו רוב עכשיו?

יואב קיש: אתה לא מגייס לו רוב לחוקה עכשיו?

אוסאמה סעדי: כל ועדה אני יכול להגיד אותו דבר.

אוסאמה סעדי: כל ועדה.

דוד ביטן: - - -

יואב קיש: אבל אי-אפשר: אתה צועק, הוא צועק.

יואב קיש: תפסיקו לצעוק.

דוד ביטן: מה זה כל ועדה?

אוסאמה סעדי: כל ועדה – היושב-ראש שלה, העמדה שלו ידועה מראש.

דוד ביטן: - - -

אוסאמה סעדי: - - - והעמדות של הליכוד לא ידועות מראש?

אוסאמה סעדי: אז מה, נפסול אותם?

דוד ביטן: אני קורא ציוץ של מרב מיכאלי – מרב מיכאלי - -

אוסאמה סעדי: נו, אז מה?

דוד ביטן: - - מרב מיכאלי, יושבת-ראש סיעת המחנה הציוני, כותבת ציוץ לציבור - -

אוסאמה סעדי: נו, אז מה?

דוד ביטן: לא משנה שאף אחד לא קורא את הציוצים.

יואב קיש: טוב.

יואב קיש: ביטן ואוסאמה, אנחנו עוצרים את הריב הזה.

יואב קיש: הוא לא מכובד ולא מכבד.

חמד עמאר: ביטן, יש דמוקרטיה, ואנחנו עכשיו מצביעים.

יואב קיש: חבר הכנסת עמאר, כרגע הוא הפסיק, אתה מתחיל לפנות אליו בשאלה.

יואב קיש: בשביל מה?

דוד ביטן: בושה אין?

דוד ביטן: בושה וחרפה, בחייך.

יואב קיש: בשביל מה?

דוד ביטן: לבוא ולטעון להעביר לוועדת הכלכלה, כשהוא הגיש בג"ץ.

יואב קיש: טוב.

יואב קיש: שלום.

יואב קיש: אני רוצה להגיד בצורה הכי פשוטה לפרוטוקול: הוועדה הזו, דרך אגב, אני מזכיר לכם, גם דנה בנושא של התייחסות השופט – זה לא היה רק השופט, אבל באמת ההתייחסות של חברי כנסת שהולכים הלוך וחזור לבג"ץ על תהליכים שקורים פה בכנסת.

יואב קיש: ואני רוצה להגיד לכם שלגבי העניין הזה, ואני מצטרף באמת למה ששמענו פה: לא ראוי, ואני אומר את זה לידידי יושב-ראש ועדת הכלכלה איתן כבל - -

<אתי בנדלר: אל תסתכל עלי.

יואב קיש: אני מסתכל עלייך כמי שמכירה אותו היטב.

יואב קיש: - - לא ראוי שיושב-ראש ועדה מגיש בג"ץ, ואחרי זה מתפלא למה החוק לא מגיע אליו לוועדה.

יואב קיש: חד וחלק.

מרב מיכאלי: סליחה, אדוני, בכל הכבוד.

יואב קיש: סליחה, מרב, עם כל הכבוד, עכשיו זה לא זכות הדיבור שלך.

יואב קיש: הראשון זה ביטן – סליחה, פרי ראשון, פרי נרשם ראשון, ביטן.

דוד ביטן: איך פרי נרשם ראשון?

יואב קיש: לפני שהגעת.

יואב קיש: ואחרי זה מרב.

אוסאמה סעדי: ואני, יואב?

יואב קיש: אני רוצה להגיד גם, שהחוק הזה, בגלגוליו האחרים, בכל מה שקשור לרשות השידור והתאגיד, היה בוועדות מיוחדות תקופה ארוכה – בכנסת הקודמת, בכנסת הזו – ובהחלט ניתן היה לשקול וללכת להקים ועדה מיוחדת.

אוסאמה סעדי: תקים ועדה מיוחדת.

דוד ביטן: הנה, ויתרתי על - - -

יואב קיש: אבל ויתרנו על הדרישה הזו.

אוסאמה סעדי: ויתרת, תודה רבה.

יואב קיש: נוביל את החקיקה בוועדת הרפורמות.

דוד ביטן: - - - ארבע שורות, לא צריך ועדה מיוחדת.

יואב קיש: זה שינוי קל.

יואב קיש: נעשה את זה בוועדת הרפורמות.

יואב קיש: ואני מקווה שאפילו אולי בימים הקרובים, אם לא היום, זה יסתיים.

מרב מיכאלי: עוד לא היה דיון על זה ועוד לא הייתה הצבעה.

מרב מיכאלי: חבל - - - להודיע.

יואב קיש: מרב, אני אומר מה אני רוצה ומה אני חושב.

דוד ביטן: הוא אומר מה הולך להציע.

דוד ביטן: אולי תפנו לבית-המשפט העליון, שיעביר את זה - - -

יואב קיש: בדיוק.

יואב קיש: אולי יהיה בג"ץ נגד מה שיושב-ראש הוועדה מציע?

יואב קיש: יעקב פרי, בבקשה.

מרב מיכאלי: אדוני, חבל על ההתלהמות המיותרת.

דוד ביטן: אתם צריכים להתבייש במה - - -

יואב קיש: ביטן, יעקב פרי עכשיו.

חמד עמאר: ביטן, אתה מדבר אחריו.

יואב קיש: חבר הכנסת יעקב פרי, בבקשה.

דוד ביטן: אתם צריכים להתבייש, שאתם מבקשים להעביר את זה לוועדת החוקה.

יעקב פרי: אדוני היושב-ראש - - -

מרב מיכאלי: אבל הוא ברשות דיבור.

יואב קיש: ביטן, אל תפריע לו.

דוד ביטן: בושה ציבורית אין לכם.

מרב מיכאלי: אבל הוא ברשות דיבור.

דוד ביטן: לפחות קצת בושה.

דוד ביטן: בחייכם.

דוד ביטן: לבוא לדרוש להעביר לוועדת הכלכלה.

דוד ביטן: יש גבול גם לציניות - - -

מרב מיכאלי: אבל אדוני לא ברשות דיבור.

מרב מיכאלי: למה אתה נותן לו לצעוק?

יואב קיש: ביטן, הוצאתי אותך בוועדה של הסרת החסינות.

יואב קיש: אני מבקש, מספיק.

דוד ביטן: אבל הוצאת אותי בהסכמה.

אוסאמה סעדי: הוא רצה שתוציא אותו בחסינות.

<קריאה: למה אתה מגלה?

<קריאה: למה אתה מגלה?

דוד ביטן: אמרתי לך: אני אצעק, אתה תוציא אותי.

אוסאמה סעדי: בחסינות זה היה מתואם.

יואב קיש: קודם כול, זו בדיחה טובה, כי זה לא היה בהסכמה וכולם ראו.

דוד ביטן: נכון, עכשיו לך תסביר.

יואב קיש: עכשיו לך תסביר.

יואב קיש: אתה מבין?

יואב קיש: הוא כבר שבועיים חושב, איך הוא יצדיק את זה שהוצאתי אותו.

חמד עמאר: אני מבקש חקירה.

יואב קיש: אז הנה, אם הוא מספר, אני חייב לספר גם.

דוד ביטן: לא, חמד, תגיד לי אתה - - -

יואב קיש: חמד, אני חייב לספר גם.

יואב קיש: ידעתי שאני נכנס לדיון הזה, הולך להיות בלגן.

יואב קיש: אמרתי: אעשה מה שעושה מורה שבא לכיתה מופרעת – מוציא את הילד הכי מופרע מיד החוצה, וכולם בשקט.

יואב קיש: זה הכול.

חמד עמאר: לא, להיפך, אתה צריך - - - הכי מופרע.

דוד ביטן: תגיד לי אתה, אני לא מבין: מה, אחת, שתיים, שלוש – החוצה?

יואב קיש: כן.

דוד ביטן: מה אנחנו פה, משחקים גולות?

יואב קיש: דוד, נגמר.

יואב קיש: עכשיו אנחנו חוזרים לדיון.

יואב קיש: אני הולך לקרוא לסדר לכל מי שמפריע.

דוד ביטן: תקרא.

יואב קיש: כולל לך.

יואב קיש: יו"ר הקואליציה לא פטור מהעניין הזה.

דוד ביטן: אתה יודע, אם תוציא אותי שלוש פעמים, לא תהיה יושב-ראש ועדת הכנסת.

אוסאמה סעדי: איזה איום.

דוד ביטן: פעם אחת הוצאת אותי, שלוש פעמים זה מוגזם.

אוסאמה סעדי: הוא יכול לעשות את זה.

יואב קיש: אז אתה אומר: זה שהוצאתי אותך פעם אחת, זה אני פעם אחת נקראתי לסדר.

דוד ביטן: - - - שזה המסקנה - - -

רועי פולקמן: צריך את זה בתקנון, ארבל.

מרב מיכאלי: אדוני, אפשר לקיים את הדיון?

דוד ביטן: למה?

דוד ביטן: תצייצי.

דוד ביטן: מרב, תצייצי.

מרב מיכאלי: לא צייצתי את זה.

דוד ביטן: זה הכי טוב בשבילך.

יואב קיש: יש קצת אווירת - - -

מרב מיכאלי: סוף קורס.

מרב מיכאלי: וחבל, כי המושב רק מתחיל.

יואב קיש: לא, אגיד לך מה, אנחנו - -

דוד ביטן: אולי בפורים נעביר את זה ל - - -

יואב קיש: - - אנחנו אחרי מאמץ מאוד אינטנסיבי של העברת תקציב.

מרב מיכאלי: לא, לא שמעתי על זה.

מרב מיכאלי: רק אתם.

יואב קיש: טוב, נגמר.

יואב קיש: אני מצטרף להערתה של חברת הכנסת מיכאלי, נדון בנושא ברצינות.

יואב קיש: חבר הכנסת יעקב פרי, בבקשה.

יעקב פרי: אדוני היושב-ראש, הצעת החוק הזאת שהביא הממשלה לפתחנו בכלל, ויסלח לי חברי דוד ביטן, מבזה את הממשלה ומבזה את הכנסת.

יעקב פרי: אני מבקש ממך: אל תיתן יד לדבר הזה.

יעקב פרי: הממשלה לא פרטה בדברי ההסבר להצעת החוק, מדוע נדרש התיקון.

יעקב פרי: ואנחנו יכולים להניח שזה נועד לאפשר לראש הממשלה, לשר התקשורת – אותה פרסונה – זמן נוסף כדי לבחוש עוד בתאגיד, ולהמשיך לנסות לנגח אותו ולחסלו.

יעקב פרי: התנהלות חברי הקואליציה, ידידי חבר הכנסת ביטן, שביקשו שהדיון הזה יהיה או יידון בוועדות אחרות פרט לוועדת הכלכלה, לטעמי מבזה את הקואליציה ומבזה את הכנסת, תוך ניצול ציני של התקנון.

יעקב פרי: עד היום כל התיקונים האחרונים, והייתי נוכח בכולם ללא יוצא מן הכלל, לחוק השידור הציבורי, נידונו בוועדת הכלכלה.

יעקב פרי: החוק עצמו - - -

רועי פולקמן: הייתה ועדה מיוחדת בראשות צחי הנגבי.

יואב קיש: לא מדויק.

יואב קיש: הייתה גם ועדה - - -

דוד ביטן: אתה לא ער לעובדות.

יואב קיש: אוקיי, לא משנה, תנו לו לסיים.

יעקב פרי: אולי, בסדר.

יעקב פרי: אז תתקן אותי.

דוד ביטן: לא - - -

יואב קיש: בסדר.

יואב קיש: אחרי זה.

דוד ביטן: תגיד לי, ראש המפלגה שלך לא הקים ועדה מיוחדת?

יואב קיש: לא, לא, דוד.

יואב קיש: דוד, אני קורא לך לסדר פעם ראשונה.

יואב קיש: תן לו לגמור.

יואב קיש: אתה רוצה להצביע?

דוד ביטן: לא, אבל למה להגיד - - -

יואב קיש: תתקן.

דוד ביטן: ראש המפלגה שלו הקים - - -

יואב קיש: אתה אחריו.

דוד ביטן: מה, נרדמתם בשמירה?

יואב קיש: דבר.

יואב קיש: דבר.

יעקב פרי: החוק הקיים בעצמו מורה על דיווח של מועצת תאגיד השידור הציבורי גם לוועדת הכלכלה בנושאים רבים ושונים.

יעקב פרי: תקנון הכנסת, לפי מיטב הבנתי וידיעתי, קובע שהדיווחים של שר התקשורת לכנסת יהיו אל ועדת הכלכלה.

יעקב פרי: ועדת הכלכלה היא המוסמכת לדון בסוגיות שנוגעות לתקשורת בישראל, בין אם זה הפרטת "עידן פלוס", תשתיות תקשורת, כפי שהיה וכפי שנתבקש הדיונים בענייני תאגיד השידור הציבורי.

יעקב פרי: ואדוני היושב-ראש, חברי חברי הכנסת, בואו לא ניתן יד גם בעניין הזה לביזוי הכנסת.

יואב קיש: תודה.

יעקב פרי: אל תיתנו יד להתנהלות שערורייתית של הממשלה בנושא הזה, בכל נושא תאגיד השידור הציבורי.

יעקב פרי: העבירו את הדיונים אל ועדת הכלכלה.

יעקב פרי: אני מבטיח לכם שהדיונים יהיו נטולים כל ניגוד אינטרסים.

דוד ביטן: כן, כן, ממש הבטחה.

יעקב פרי: ויידונו בצורה - - -

יואב קיש: תודה.

יואב קיש: אני רק רוצה להעמיד אותך על דיוקך בשני דברים.

יעקב פרי: תעמיד אותי.

יואב קיש: ראשית, שחוקים של רשות השידור והתאגיד נידונו בוועדות מיוחדת בכנסת הזו.

יואב קיש: זה אחד.

יעקב פרי: אני יודע.

יואב קיש: ושניים, אני מבקש, אנחנו לא דנים פה עכשיו, האם בחוק היו דברי הסבר או לא היו דברי הסבר?

יואב קיש: זאת אומרת, המהות עצמה, בעיני כרגע לצורך העניין, פחות רלוונטית.

יואב קיש: יותר חשוב זה באמת לאיזה ועדה אנחנו מעבירים.

יעקב פרי: ככה זה גם נראה.

יואב קיש: חבר הכנסת ביטן, בבקשה.

דוד ביטן: יופי.

דוד ביטן: אני אומר שאנחנו באמת לא צריכים לדון במהות החוק, אנחנו צריכים להעביר את זה לוועדה.

דוד ביטן: עכשיו, באופן אישי הייתי מעדיף ביטול התאגיד בכלל, ולקבל החלטה אם כן או לא, בלי שצריך לתקן את החוק, אבל זאת החלטת הממשלה בעניין הזה.

דוד ביטן: אבל עכשיו אכנס לגופו של עניין לגבי הבקשה.

דוד ביטן: האופוזיציה איבדה את הבושה הציבורית.

דוד ביטן: זה המצב.

דוד ביטן: הם אומרים שאנחנו מבזים את הכנסת?

דוד ביטן: אתם מבזים את הכנסת.

דוד ביטן: אתם מבזים את הכנסת בכך שאתם רוצים להעביר את הצעת החוק לדיון בפני ועדה שהיושב-ראש שלה הגיש בג"ץ בדיוק על אותו עניין.

דוד ביטן: זה משמע לך הגיוני וסביר, שזה מה שצריך להיות?

דוד ביטן: עוד אתם מעיזים לעשות ציוצים לציבור הרחב שלא מבין את העניין ולא יודע ולא מכיר את העובדות.

יעקב פרי: אני לא מצייץ.

דוד ביטן: ולכן אני אומר: האופוזיציה, וזה כולל אותך, לצערי הרב, ואתה יודע שאני מאוד מעריך אותך, ואני מעריך גם את מרב, אבל בעניין הזה איבדתם את הבושה הציבורית.

דוד ביטן: ואנחנו לא יכולים להעביר לוועדה, שהיושב-ראש שלה הגיש בג"ץ על אותו עניין ספציפי בדיוק, כדי שהוא ידון בתיק.

דוד ביטן: אנחנו יודעים מה סמכויות היושב-ראש בהרבה דברים.

דוד ביטן: מספיק שהוא מעכב את הדיון בשבועיים – מספיק, לא צריך יותר.

דוד ביטן: הרי הנושא תלוי ועומד בבג"ץ, ושבוע הבא צריך לקבל החלטה.

דוד ביטן: הממשלה רשאית לחוקק.

דוד ביטן: עם כל הכבוד, בג"ץ לא יכול למנוע מהממשלה לחוקק.

יואב קיש: זה התפקיד שלה, של הכנסת ושל הממשלה.

דוד ביטן: היא יכולה להגיש הצעת חוק.

דוד ביטן: הכנסת צריכה להעביר את זה לדיון בוועדה.

דוד ביטן: באמת בהתחלה רציתי להעביר את לוועדה מיוחדת, אבל אתם יודעים מה?

דוד ביטן: קיבלתי את הביקורת.

דוד ביטן: אין צורך.

דוד ביטן: מדובר בסעיף קטן.

דוד ביטן: אני גם באמת לא רוצה להיכנס לסעיף הזה.

דוד ביטן: אז לכן - -

יואב קיש: ועדת הרפורמות.

דוד ביטן: - - ביקשנו להעביר את זה לוועדת הרפורמות, שכבר קיימת, והיא יכולה לדון.

דוד ביטן: יש סיטואציה בלתי אפשרית, שהפעם הזאת, ואני מאמין שגם הייעוץ המשפטי צריך להבין את העניין הזה, עם כל הכבוד לתקנון שאומר לאיפה מעבירים כל נושא ונושא, בפעם הזאת יש סיטואציה מאוד ייחודית, מאוד מיוחדת, שלא מאפשרת להעביר את הצעת החוק הזאת לוועדת הכלכלה.

דוד ביטן: אין מה לעשות, זה המצב.

דוד ביטן: ואני מבקש מהיועצים המשפטיים פה להפעיל את הראש, לא להסתכל רק על הספר והתקנון.

דוד ביטן: יש פה גם סבירות לכל החלטה.

דוד ביטן: ואתם איבדתם את הבושה, ואני מזכיר לך, שיושב-ראש המפלגה שלך, שהיה שר אוצר, ואתה היית גם שר בממשלה ההיא, החלטתם לא להעביר את הדיון בהצעת החוק הזאת, הייחודית הזאת, לוועדת הכלכלה.

דוד ביטן: החלטתם להקים ועדה מיוחדת.

יעקב פרי: אמת.

דוד ביטן: מיוחדת.

דוד ביטן: שכחת את זה.

דוד ביטן: מה, אז לא חשבתם על פגיעה בכבוד הכנסת ודברים מהסוג הזה?

דוד ביטן: גם לא חשבתם.

דוד ביטן: החלטתם לעשות את זה.

יעקב פרי: ההשוואה איננה נכונה.

יואב קיש: פרי, אתה לא מפריע.

יואב קיש: עזוב.

דוד ביטן: ואני אומר לך, שגם התיקונים, היה גם תיקון לחוק שעבר בוועדה המיוחדת של צחי הנגבי.

דוד ביטן: בזמן האחרון העברנו לכבל – כבל, אתה יודע, רצינו לתת לו אפשרות לעשות הצגה יפה מאוד פה לתקשורת וזה.

דוד ביטן: נתנו לו את האפשרות.

יעקב פרי: מה, אתם נותנים לו במה?

דוד ביטן: אנחנו דואגים גם לאופוזיציה, שגם האופוזיציה תקבל במה.

דוד ביטן: אז נתנו לו את הבמה הזאת.

דוד ביטן: אבל זה לא לעולם חוסן הבמה הזאת.

יואב קיש: טוב.

יואב קיש: לסיים, כן.

דוד ביטן: לכן אני מבקש שזה יעבור לוועדת הרפורמות.

דוד ביטן: בנסיבות האלה לא נקים ועדה מיוחדת, שלא יטענו נגדנו שיש פה ועדה מיוחדת.

דוד ביטן: זה לא אומר שלעתיד לא נקים ועדה מיוחדת.

דוד ביטן: אבל בנושא זה אני מבקש לתמוך בהצעת היו"ר ולהעביר את זה לוועדת הרפורמות.

יואב קיש: תודה.

יואב קיש: חברת הכנסת מרב מיכאלי, בבקשה.

מרב מיכאלי: תודה, אדוני.

מרב מיכאלי: לא נעים לי להגיד, אבל, דוד, פשוט איבדת את הצפון.

אוסאמה סעדי: מזמן איבדו את הצפון.

מרב מיכאלי: לא מדברת רק במובן הצפון.

מרב מיכאלי: לא רק הצפון שלא נתתם לו שקל למרות כל ההבטחות.

יואב קיש: 15 מיליארד.

דוד ביטן: נתנו, נתנו.

מרב מיכאלי: אלא באמת איבדת את הצפון.

דוד ביטן: נתנו.

מרב מיכאלי: אם לא אכפת לך, הבג"ץ של חבר הכנסת איתן כבל יושב-ראש ועדת הכלכלה הוא נגד הממשלה, הוא לא נגד הכנסת.

דוד ביטן: מה זה שייך לעניין?

דוד ביטן: אבל זה בדיוק על אותו עניין.

מרב מיכאלי: אבל אני בזכות דיבור.

יואב קיש: ביטן, תן לה לסיים.

יואב קיש: היא לא הפריעה לך, דרך אגב, אפשר להגיד את זה לזכותה.

יואב קיש: כן.

דוד ביטן: הבג"ץ הוא נגד הממשלה.

דוד ביטן: והראשונים שהיו צריכים להצטרף לבג"ץ הזה הוא אתם, חברי וחברות הקואליציה, שצריכים לשמור על כבוד הכנסת, ולקום נגד זה שהממשלה דורכת על הכנסת, לא מקיימת את החוקים שהכנסת מעבירה.

דוד ביטן: אגב, במקרה הזה חוקים שהממשלה ביקשה להעביר.

דוד ביטן: הממשלה הביאה - - -

דוד ביטן: ולכן הממשלה רשאית לתקן.

מרב מיכאלי: אבל אני באמצע טקסט.

דוד ביטן: לכן הממשלה - - -

מרב מיכאלי: אבל אני באמצע משפט.

יואב קיש: ביטן, זה לא ייגמר.

יואב קיש: נו, תן לה לסיים.

דוד ביטן: טוב.

יואב קיש: בבקשה.

מרב מיכאלי: הכנסת קיבלה את בקשת הממשלה, חוקקה את מה שהממשלה הביאה לה.

מרב מיכאלי: הממשלה לא מקיימת את החוק שהכנסת חוקקה.

מרב מיכאלי: ובמקום שהקואליציה תהיה שותפה בכירה באמת ביציאה נגד הנוהג הקבוע הזה של הממשלה, שפשוט רומסת את הכנסת, אז אתם מעיזים להתלונן על יושב-ראש ועדת הכלכלה, שעתר נגד הממשלה, שלא מקיימת את חוק הכנסת.

דוד ביטן: לא מתלוננים.

דוד ביטן: שיגיש בג"ץ, רק שלא - - -

מרב מיכאלי: כי זה מה שמדובר.

יואב קיש: ביטן.

יואב קיש: ביטן.

מרב מיכאלי: עכשיו, אתה בזמנו, חבר הכנסת קיש, העלית הצעה שדיברה על זה, שחברי כנסת לא יוכלו להגיש בג"ץ נגד חקיקה.

מרב מיכאלי: עכשיו אולי ניקח גם לחברי הכנסת את הזכות לעתור לבית-המשפט נגד הממשלה?

יואב קיש: לא, נגד ממשלה – זו לא הייתה כוונתי.

מרב מיכאלי: זה הבג"ץ שמדובר פה עכשיו.

מרב מיכאלי: עכשיו, להעניש – שהקואליציה תעניש בשם הממשלה חבר כנסת שהעז לעתור נגד הממשלה על זה שהיא לא מקיימת את החוק - -

יואב קיש: לא, אבל יש הבדל בין להעביר לו את החוק לוועדה - - -

מרב מיכאלי: - - זאת הזיה גמורה.

מרב מיכאלי: מי שאיבד פה את הצפון זה אתם, עם כל הכבוד.

דוד ביטן: אתם איבדתם את הבושה.

יואב קיש: טוב.

יואב קיש: תודה.

מרב מיכאלי: פשוט איבדתם את הצפון.

יואב קיש: תן לה לסיים, בבקשה.

מרב מיכאלי: עכשיו - - -

דוד ביטן: גם עם מצפן - -

יואב קיש: ביטן, תן לה לסיים.

דוד ביטן: - - עם מגנט מיוחד, אי-אפשר למצוא את הבושה.

יואב קיש: ביטן, תן לה לסיים.

אוסאמה סעדי: עכשיו באמת צריך להוציא אותו.

מרב מיכאלי: עכשיו, מה אתה אומר, מר ביטן?

מרב מיכאלי: הממשלה מביא פה חוק שנועד לסכל את כל הבג"ץ הזה מלכתחילה.

יואב קיש: נא לסיים.

מרב מיכאלי: זאת אומרת, הבג"ץ אומר לממשלה: למה לא תקיימו את החוק?

מרב מיכאלי: אז הממשלה אומרת: טוב, אז אשנה את החוק, ככה לא אצטרך לעמוד בו.

יואב קיש: תודה.

מרב מיכאלי: ולא ניתן לוועדה שאמורה לטפל בזה לדון בזה.

מרב מיכאלי: אדוני, ברשותך, משום שחבר כנסת ביטן - - -

יואב קיש: נא לסיים.

יואב קיש: קיבלת הרבה זמן.

מרב מיכאלי: לא קיבלתי רבע ממנו, מהנאום שלו.

יואב קיש: אני לא סופר את הצעקות שלו בין לבין.

דוד ביטן: חצי דקה דיברתי.

חמד עמאר: כשתהיי בגודל שלו, תקבלי - - -

יואב קיש: בבקשה, מרב, נא לסיים.

מרב מיכאלי: נאחל לו להגיע לגודל שלי.

יואב קיש: בבקשה.

מרב מיכאלי: אני רוצה, בגלל שחבר הכנסת ביטן במיוחד - - -

דוד ביטן: שים לב שהיא לא ענתה על כלום.

יואב קיש: היא רק איחלה לך להיות בגודל שלה.

מרב מיכאלי: עניתי בצורה הכי מפורשת.

דוד ביטן: ואני רוצה להשיב לה בדקה.

מרב מיכאלי: עניתי בצורה הכי מפורשת.

מרב מיכאלי: אבל אשמח לקבל את חוות דעת הייעוץ המשפטי בעניין הזה.

יואב קיש: אוקיי.

מרב מיכאלי: עכשיו, נכון שבכנסת הקודמת ועדה מיוחדת דנה בחוק הזה, אבל זה היה חוק מורכב מאין כמותו, שעסק בפירוק רשות השידור – אגב, ביטול רפורמה חתומה על-ידי המדינה עם העובדות והעובדים, דבר שלא קרה מעולם קודם במדינת ישראל – זה היה חוק מורכב, שהיה צריך להקים בו מאפס תאגיד ציבורי.

מרב מיכאלי: זה לא המצב עכשיו.

מרב מיכאלי: כל מה שמדובר, זה בשתי שורות שמשנות את התאריך.

מרב מיכאלי: הטיעון שבא ואומר: גם בכנסת הקודמת עשיתם ועדה משותפת הוא ממש נלעג ופתטי.

יואב קיש: טוב.

יואב קיש: תודה.

מרב מיכאלי: אז אשמח לחוות הדעת של הייעוץ המשפטי.

יואב קיש: תקבלי.

יואב קיש: תודה.

יואב קיש: אתה גם רוצה, זוהיר, להירשם?

יואב קיש: תרשמי גם את זוהיר.

יואב קיש: אז את רוצה לדבר בסוף, אתי?

<אתי בנדלר: לא משנה לי מתי.

יואב קיש: בואי, דברי עכשיו.

יואב קיש: אז בבקשה, הנה, ביקשת, היועצת המשפטית במקרה הזה - - -

מרב מיכאלי: של ועדת הכלכלה, ושל הוועדה המשותפת גם.

יואב קיש: לא, אחת מהיועצים.

יואב קיש: שאלתי את ארבל מי היא רוצה שידבר, היא אמרה שהיא מעדיפה – אני צודק?

<ארבל אסטרחן: לא, זה בסדר - - - אנחנו באותה עמדה.

יואב קיש: אז בבקשה, ניתן ליועצת המשפטית של ועדת הכלכלה.

יואב קיש: עמדות זהות.

יואב קיש: לא נעשה פה כפל דעות משפטיות.

מרב מיכאלי: מרת בנדלר.

<אתי בנדלר: קודם כול, אני לא מנופפת בדרך כלל בתואר שלי, אבל אני חושבת שזה כן רלוונטי לנושא כאן, הן בשל כך שאמרת שאני מזוהה עם ועדת הכלכלה, קודם כשהסתכלת עלי.

יואב קיש: היועצת המשפטית של ועדת הכלכלה.

<אתי בנדלר: נכון.

<אתי בנדלר: אני אכן יועצת משפטית של ועדת הכלכלה, אדוני.

<אתי בנדלר: אבל אני גם המשנה ליועץ המשפטי לכנסת.

מרב מיכאלי: דוד, תקשיב.

יואב קיש: נכון.

מרב מיכאלי: אה, ברוך השם, איזה יופי.

<אתי בנדלר: שנים רבות.

יואב קיש: הרבה שנים.

<אתי בנדלר: תודה.

דוד ביטן: מה יש לי להקשיב?

דוד ביטן: גם אין לכם חוצפה.

דוד ביטן: בושה ויש לכם חוצפה.

<אתי בנדלר: אני לא טוענת בשם ועדת הכלכלה.

יואב קיש: אוקיי.

יואב קיש: ייעוץ משפטי.

<אתי בנדלר: אני משתדלת לתת ייעוץ משפטי אובייקטיבי בכל מקום שבו אני יושבת.

דוד ביטן: אז הוא יכול לנהל את הדיון כשהוא הגיש בג"ץ?

<אתי בנדלר: רגע.

דוד ביטן: באמת, זה נראה לך ייעוץ משפטי לגיטימי?

<אתי בנדלר: עכשיו, לגופו של עניין.

<אתי בנדלר: קודם כול, השאלה אם חוק השידור הציבורי הישראלי הוא חוק שבתחום ענייניה של ועדת הכלכלה, והאם זו האכסניה הטבעית לשם?

<אתי בנדלר: כן, דעתי היא חד-משמעית שזו האכסניה הטבעית לכל חקיקה שנוגעת לעניין.

<אתי בנדלר: אבל במקרים רבים, ואני לא נכנסת עכשיו לשאלה הערכית, אם הדבר ראוי או לא ראוי, אבל במקרים רבים, מנימוקים פוליטיים, מחליטה ועדת הכנסת לא להעביר הצעת חוק לטיפול בוועדה שהנושא הוא האכסניה הטבעית שלה, אלא לוועדה אחרת.

<אתי בנדלר: ואני מניחה שכאן מתקיימים הנימוקים האלה.

<אתי בנדלר: אכן, הצעת החוק להקמת תאגיד השידור הציבורי נדונה בוועדה מיוחדת בראשותה של חברת הכנסת קארין אלהרר.

<אתי בנדלר: והיו נימוקים שונים מדוע אז הוחלט להעביר את זה לוועדה מיוחדת.

<אתי בנדלר: ואחד התיקונים לחוק תאגיד השידור הציבורי הועבר לוועדה מיוחדת בראשותו של השר היום צחי הנגבי, כך שגם אז ההצעה לא הועברה לאכסניה הטבעית שלה, קרי ועדת הכלכלה.

יואב קיש: תודה.

<אתי בנדלר: אינני יכולה לומר שגם כאן, אם תתקבל החלטה כזאת, היא חריגה.

יואב קיש: תודה רבה.

יואב קיש: אני מבקש מחברי הכנסת לקצר.

יואב קיש: רועי פולקמן, בבקשה.

רועי פולקמן: כן.

רועי פולקמן: רק להגיד עוד פעם, שבדיוק מה שאמרה היועצת המשפטית זו הסוגיה.

רועי פולקמן: אין כאן שום קשר לא לבג"ץ או לא לכן בג"ץ.

מרב מיכאלי: לא, היא אמרה בדיוק את זה, היא אמרה שיקולים פוליטיים.

מרב מיכאלי: זה מה שהיא אמרה, היא אמרה שיקולים פוליטיים.

יואב קיש: מרב, לא הפרעת, אז תשמרי על המסורת.

<קריאה: - - -

מרב מיכאלי: באיזה אופן זה לא פוליטי?

יואב קיש: מרב, תשמרי על המסורת.

דוד ביטן: הכי טוב תעשי ציוץ.

רועי פולקמן: פוליטית כן, לא קשור בשום צורה לדיון בבג"ץ.

רועי פולקמן: קשור לזה שוועדת הכלכלה היא ועדה ברוב אופוזיציוני.

רועי פולקמן: כבר בשתי הכנסות האחרונות כל נושא השידור הציבורי נידון בוועדות מיוחדות ולא רק בוועדת הכלכלה.

<אתי בנדלר: לא, לא הכול.

<אתי בנדלר: החוק המקורי ותיקון אחד משלושת התיקונים - - -

דוד ביטן: לא, למה את לא מתייחסת לזה שהוא הגיש - - -

יואב קיש: ביטן, עוד שני ח"כים ונגמר.

מרב מיכאלי: לא כולם.

מרב מיכאלי: בסדר, לא כולם.

יואב קיש: רועי, נא לסיים.

מרב מיכאלי: לא נכון.

מרב מיכאלי: אומרת היועצת בנדלר, לא נכון.

דוד ביטן: לדעתי לא צריך לתת - - - לחברי הכנסת - - -

מרב מיכאלי: החוק המקורי ואחד משלושה התיקונים.

מרב מיכאלי: שניים אחרים לא.

<אתי בנדלר: חבר הכנסת ביטן - - -

יואב קיש: כן, נא לסיים.

דוד ביטן: את צריכה להגיד, האם הוא יכול, אחרי שהוא הגיש בג"ץ, לנהל - - -

יואב קיש: ביטן, זה מפריע.

<אתי בנדלר: - - -

דוד ביטן: מה זה את לא מתייחסת לזה?

יואב קיש: ביטן.

יואב קיש: לא, אני לא רוצה דיון.

יואב קיש: סליחה, ביטן, מספיק.

דוד ביטן: - - -

יואב קיש: ביטן, אתה אחרי זה מתפלא מה קורה.

יואב קיש: די.

דוד ביטן: מה, יש גבול.

דוד ביטן: די, עזוב, שמענו.

דוד ביטן: שמענו גם אותך.

דוד ביטן: רק פותחים את התקנון.

יואב קיש: שמענו גם אותך.

יואב קיש: די.

יואב קיש: רועי, לסיים בבקשה.

רועי פולקמן: משפט.

רועי פולקמן: ומדובר בתיקון שאמור לקחת חמש דקות דיון.

רועי פולקמן: בהחלט אמרנו שאנחנו לא רוצים שיתקיים סביב העניין עוד פסטיבל פוליטי – לא ועדה מיוחדת - - -

מרב מיכאלי: בטח שאתם מעדיפים, אתם מעדיפים מתחת לשטיח.

רועי פולקמן: ממש לא.

מרב מיכאלי: בטח.

רועי פולקמן: מכיוון שהסיבה היחידה שעוד יש תאגיד - - -

יואב קיש: טוב, תודה.

רועי פולקמן: ולכן מה שאמרנו, שזה יגיע לוועדת הרפורמות, שאנחנו יכולים, כי יש לנו שמה איזשהו עניין של אחריות.

מרב מיכאלי: הוועדה של שר האוצר.

יואב קיש: מרב, אני קורא לך לסדר פעם ראשונה.

רועי פולקמן: לתיקון של חמש דקות, בסיכום שהיה - - -

יואב קיש: נא לסיים, רועי.

רועי פולקמן: התחלת השידורים תהיה באפריל.

רועי פולקמן: ולכן זה עניין טכני קטן.

יואב קיש: תודה.

רועי פולקמן: אין שום קשר לוועדת הכלכלה.

מרב מיכאלי: שום קשר.

רועי פולקמן: אפשר לגמור את זה בחמש - - -

יואב קיש: תודה רבה.

רועי פולקמן: לא צריך את כל - - -

מרב מיכאלי: אז למה אי-אפשר - - -

יואב קיש: תודה.

יואב קיש: אוסאמה סעדי – הלך.

עמר בר-לב: אז למה צריך את ועדת - - -

יואב קיש: זוהיר בהלול, בבקשה.

יואב קיש: איפה זוהיר?

יואב קיש: הלך.

רועי פולקמן: שום קשר לוועדת הכלכלה.

יואב קיש: חמד עמאר, בבקשה.

חמד עמאר: תשמע, אדוני היושב-ראש, בכנסת הקודמת הייתי חבר בוועדה מיוחדת שדנה בשידור הציבורי.

חמד עמאר: זה לא דבר חדש שהכנסת מקימה ועדה מיוחדת.

חמד עמאר: ממה שהבנתי כאן, אנחנו בכלל לא מקימים ועדה מיוחדת - -

דוד ביטן: ויתרתי על זה כבר.

חמד עמאר: - - אנחנו מעבירים את זה לוועדת הרפורמות.

דוד ביטן: אני לא רוצה שיצייצו עוד ציוץ.

חמד עמאר: ולכן אני רואה לנכון להצביע בעד—

דוד ביטן: מונע את הציוצים.

חמד עמאר: - - ולתמוך בנושא הזה.

חמד עמאר: וכמה שיותר מהר, כי יושב-ראש הוועדה בעצמו – אתה יושב-ראש הוועדה?

חמד עמאר: - -

יואב קיש: לא, אלי.

רועי פולקמן: אבל אנחנו מתואמים.

חמד עמאר: - - יגיע לוועדה, וזה דבר טכני קטן, שיכול להסתיים מאוד מהר, ולהריץ ולקדם את החוק.

חמד עמאר: תודה.

יואב קיש: טוב.

יואב קיש: בבקשה, עמר.

עמר בר-לב: אני לא מבין בשביל מה יש את ועדת הכלכלה.

עמר בר-לב: זאת אומרת, כל נושא עקרוני, שהקואליציה רוצה לגמור אותו צ'יק צ'ק ולהעביר אותו, אז היא מעבירה אותו לוועדה אחרת של הקואליציה.

עמר בר-לב: הלא הרעיון שיש ועדת כלכלה, שבראשה עומד חבר כנסת מהאופוזיציה – יש בו היגיון ויש בו מסורת.

עמר בר-לב: וההיגיון והמסורת אומרים, שנושאים כלליים שקשורים בכלכלה, שקשורים בנושאים כלליים במדינת ישראל יידונו שם.

עמר בר-לב: והדרך הזאת לסרס - -

רועי פולקמן: הנושאים כמעט הכי חשובים בהסדרים היו בכלכלה.

יואב קיש: רועי, רועי.

דוד ביטן: - - -

עמר בר-לב: - - לסרס את ועדת הכלכלה, זו הדרך הקלה והלא נכונה והלא דמוקרטית, להפעיל את העוצמה הדורסנית של הקואליציה.

עמר בר-לב: וזה מה שקורה.

יואב קיש: תודה.

דוד ביטן: אז יש לי הפתעה בשבילך.

יואב קיש: אני רוצה להגיד כמה דברים, בהמשך למה שנאמר פה.

דוד ביטן: בחוק ההסדרים העברנו את כל החוקים הכי משמעותיים לוועדת הכלכלה.

דוד ביטן: את זה אתה יודע?

יואב קיש: ראשית, רשות השידור, וכל מה שקשור לנושא השידור, באמת המקום כביכול שבו אמור להיות זה ועדת הכלכלה – מיקי, תביא אותם לפה, אנחנו מצביעים – אבל אני מזכיר לכולם, שהחוק הזה, גם עוד בכנסת הקודמת, או כל מה שקשור לרשות השידור והתאגיד היה בוועדה מיוחדת, כולל בכנסת הזו, עם ועדה מיוחדת בראשות חבר הכנסת צחי הנגבי.

מרב מיכאלי: שאיננה קיימת עוד.

יואב קיש: הוועדה המיוחדת הזו חוקקה חוק, שבעצם אנחנו עכשיו מתקנים אותו.

מרב מיכאלי: אנחנו דוחים את תאריך השידור שלו בשביל להכניס לבג"ץ, זה מה שאנחנו עושים.

יואב קיש: בחרנו, מכיוון שהחוק - - -

מרב מיכאלי: לבזות את בית-המשפט העליון עוד פעם.

יואב קיש: מרב.

יואב קיש: מכיוון - - -

דוד ביטן: הוא יכול לעכב את זה בשבועיים.

יואב קיש: ביטן, אתה מעכב.

דוד ביטן: - - - הבג"ץ יסתיים.

דוד ביטן: אז מה עשינו?

יואב קיש: ביטן, אתה מעכב.

דוד ביטן: בוא אתן לך דוגמה פשוטה פה.

דוד ביטן: יש לו סמכות לעכב?

יואב קיש: אני רוצה לומר, שהחלטנו לא להקים ועדה מיוחדת הפעם - -

דוד ביטן: חשבתי שהלכתי לקראתם, אבל זה נהיה פוליטי.

יואב קיש: וזה גם בגלל הפשטות של החוק, וגם בשביל - - -

מרב מיכאלי: וגם בגלל המכתב שלי.

יואב קיש: איזה מכתב?

יואב קיש: של מה?

יואב קיש: שזה בעיה?

מרב מיכאלי: כן.

מרב מיכאלי: חד-משמעית.

מרב מיכאלי: אני יכול להגיד לך, שאם הקואליציה הייתה סוברת שנכון ללכת להקים ועדה מיוחדת לחוק הזה - - -

רועי פולקמן: - - - העמדה שלנו.

רועי פולקמן: את יכולה לדמיין שאין לזה שום קשר - - -

יואב קיש: אוקיי, אני רוצה להעלות להצבעה את ההחלטה להעביר - - -

רועי פולקמן: אין לזה שום קשר.

יואב קיש: לא להפריע, אנחנו באמצע - - -

מרב מיכאלי: היבריס, אין כמו היבריס.

רועי פולקמן: לא קשור להיבריס.

מרב מיכאלי: אין כמו היבריס, תאמינו לי.

יואב קיש: אנחנו בהצבעה, אני מבקש לא להפריע.

רועי פולקמן: - - -

מרב מיכאלי: תסתכל באו"ם, תראה לאן זה הביא אתכם.

יואב קיש: רועי, רועי, מספיק.

יואב קיש: מספיק, מרב.

יואב קיש: מרב, אנחנו מצביעים.

יואב קיש: אנחנו מעלים להצבעה את קביעת הוועדה לדיון בהצעת חוק השידור הציבורי לקריאה שנייה ושלישית.

דוד ביטן: תעשו ציוץ.

יואב קיש: אני מצביע עבור ועדת הרפורמות בראשות חבר הכנסת אלי כהן.

יואב קיש: מי שבעד, שירים את ידו.

דוד ביטן: אני מציע לכם לא להצביע, כי נתקוף אתכם על העניין הזה.

<קריאה: עד עכשיו זה היה משחק.

יואב קיש: 8.

יואב קיש: מי נגד?

יואב קיש: 6.

<קריאה: אפשר לצייץ?

יואב קיש: מי נמנע?

יואב קיש: בעד קביעת ועדת הרפורמות בראשות אלי כהן לדיון בהצעת חוק השידור הציבורי הישראלי (תיקון מס' 6) התשע"ז-2016, לשם הכנתה לקריאה שנייה ושלישית – רוב

יואב קיש: קביעת הוועדה אושרה.

יואב קיש: ההצעה התקבלה ברוב של 8 נגד 6.

דוד ביטן: לעשות ציוצים.

רועי פולקמן: - - -

יואב קיש: יש עוד ישיבה.

דוד ביטן: רוויזיה.

יואב קיש: רוויזיה.

יואב קיש: נתכנס פה ב-20 ל – להמשך ברוויזיה.

<אתי בנדלר: מתי?

יואב קיש: 10:40.

יואב קיש: טוב, יש לנו עוד שני נושאים.

יואב קיש: יש עוד שני נושאים, הישיבה לא סגורה.

יואב קיש: טוב, אז אמשיך בישיבה.

יואב קיש: אני רואה שאנשים לא מתעניינים בבקשת המחנה הציוני למינוי ממלאי מקום קבועים בוועדת המדע והטכנולוגיה ובוועדת החוקה, חוק ומשפט – פנייתה של חברת הכנסת מרב מיכאלי, שבעצם מבקשת להוסיף את חבר הכנסת מנואל טרכטנברג לוועדת המדע והטכנולוגיה כממלא מקום קבוע, ואת חברת הכנסת מרב מיכאלי – מ"מ קבוע בוועדת החוקה, חוק ומשפט.

יואב קיש: הסיבה לכך היא כזו: הם אומנם לא חברי ועדה, אבל הם משתתפים בהרבה ישיבות מאותה ועדה ספציפית.

יואב קיש: עד כדי כך שבלא מעט מהמקרים הם מוצאים את עצמם לבד עם היושב-ראש.

יואב קיש: ובסיטואציות שבהן היושב-ראש רוצה רגע לצאת, יש יתרון בזה שהם ממלאי מקום, יכולים להחליף את תפקיד היושב-ראש.

יואב קיש: נראית לי פנייה הגיונית, לגיטימית.

יואב קיש: ואני שמח לציין לטובה את שני חברי הכנסת האלה, שבאים לוועדה שהם לא חברים בה, פעילים בה, ועד כדי כך שאנחנו ממנים אותם לממלאי מקום.

יואב קיש: אז אם כך, אני הולך להצביע פה אחד המינוי הזה.

יואב קיש: מי בעד?

יואב קיש: בעד אישור מינוי ממלאי מקום קבועים בוועדת המדע והטכנולוגיה ובוועדת החוקה, חוק ומשפט – פה אחד

יואב קיש: ואני מאשר.

<זהבה אילני: בשם המצטיינים, אני מודה לך.

יואב קיש: בשם המצטיינים, יפה.

יואב קיש: אה, נחמן יכול גם להצביע.

יואב קיש: אבל בסדר, לא נטריד אותו.

<זהבה אילני: הכול בסדר.

<זהבה אילני: בדיוק.

יואב קיש: ואני עובר לבקשה האחרונה.

נחמן שי: אתה צריך אותי בשביל משהו?

יואב קיש: לא.

יואב קיש: בקשת יושבת-ראש הוועדה המיוחדת לזכויות הילד, להעברת הצעה לסדר היום בנושא: "דו"ח משרד העבודה והרווחה מגלה כי 44 אלף מקרי פגיעה בקטינים, חמישית מהם בבעלי מוגבלויות", הצעת חה"כ מסעוד גנאים", מוועדת העבודה הרווחה והבריאות, לדיון בוועדה המיוחדת לזכויות הילד.

יואב קיש: זה עם הסכמה של ראשי הוועדות, ולכן אין שום נטייה שלא לקבל את הבקשה הזו.

יואב קיש: מי בעד?

יואב קיש: נחמן, אתה יכול להצביע בעד, אם אתה רוצה.

נחמן שי: על מה זה?

יואב קיש: העברה מוועדה לוועדה בהסכמה של ראשי הוועדות.

נחמן שי: אעזור לך.

יואב קיש: יאללה, 2.

יואב קיש: בעד העברת ההצעה לסדר-היום לדיון בוועדה המיוחדת לזכויות הילד – פה אחד

יואב קיש: התקבל.

יואב קיש: אני נועל את הישיבה.